**Anjing Eurasia** ialah satu baka anjing jenis spits yang berasal dari Jerman melalui pembiakbakaan silang antara spits popular Eropah dengan spits Asia. Ia sangat dikenali sebagai teman hebat yang mengekalkan keperibadian sendiri, mempunyai sikap mengelak orang asing, mempunyai ikatan kuat dengan keluarganya, dan agak mudah dilatih.Templat:According to whom

Penampilan
----------

Anjing Eurasia ialah anjing jenis spits bersaiz sederhana yang seimbang dan bertubuh baik dengan telinga tajam. Ia terdapat dengan warna berlainan: sawo matang, merah, kelabu serigala, hitam legam, dan hitam dan sawo matang. Semua gabungan warna diizinkan kecuali putih metah, tompok putih atau warna hati. Piawaian Persekutuan Kinologi Antarabangsa (FCI) mensyaratkan anjing Eurasia untuk memiliki lapis bulu bawah tebal dan rerambut pengawal yang sederhana panjang dan terbentang dengan longgar di serata tubuh, dengan lapis bulu pendek di muncung, di muka, di telinga, dan di tungkai hadapan. Ekornya dan bahagian belakang tungkai hadapan (rumbai) dan tungkai belakangnya (punggung) patut dilitupi bulu panjang. Lapis bulu pada leher anjing Eurasia patut sedikit lebih panjang berbanding dengan yang pada tubuh, tetapi tidak membentuk surai. Baka ini mungkin mempunyai lidah merah jambi, biru-hitam, atau bertompok.

Jantannya setinggi 52–60 sentimeter (20–24 in) pada paras kelasa dan seberat 23–32 kg (51–71 lb) sementara betinanya pula setinggi 48–56 sentimeter (19–22 in) pada paras kelasa dan seberat 18–26 kg (40–57 lb).

Perangai
--------

Anjing Eurasia ialah anjing tenang dan berperangai elok. Ia berjaga-jaga dan berwaspada, namun menjauhi orang asing tanpa menjadi takut atau agresif. Anjing Eurasia membentuk pautan kuat dengan keluarganya. Untuk perkembangan lengkap bagi kualiti-kualiti ini, anjing Eurasia memerlukan interaksi rapat malar dengan keluarganya, digabungkan dengan pelatihan penuh kefahaman, namun tekal. Ia amat sensitif terhadap kata-kata kasar atau disiplin ketat dan berespons dengan paling baik terhadap pengukuhan positif. Anjing Eurasia merupakan gabungan kualiti-kualiti terbaik pada cau-cau, anjing Kees, dan anjing Samoyed, lalu menghasilk baka cerdas penuh hormat.

Anjing Eurasia dibiakbakakan sebagai anjing teman; oleh itu, ia tidak sesuai di persekitaran kenel seperti yang umumnya digunakan untuk anjing khidmat yang terlatih menurut institusi, dan ia juga tidak sesuai untuk stres sosial bagi anjing pekerja seperti anjing tarikan atau anjing penjaga. Anjing Eurasia tidak patut langsung dibataskan hanya di laman, di kenel, di sangkar, atau secara berantai. Ia bakal meratap dan menjadi murung jika sedemikian. Walau dengan batas-batas ini, anjing Eurasia dapat bekerja dengan sangat baik sebagai anjing terapi. Baka ini menikmati semua jenis aktiviti, terutamanya jika aktiviti berkenaan melibatkan keluarganya. Anjing Eurasia adalah tenang dan senyap di ruangan dalaman; di ruangan luaran, ia bersemangat dan menikmati aksi.

* anjing Eurasia
* Anak anjing Eurasia dengan lapis bulu "kelabu serigala"Anak anjing Eurasia dengan lapis bulu "kelabu serigala"
* 
* 
* 
* Anjing Eurasia dengan lapis bulu "hitam dan sawo matang"Anjing Eurasia dengan lapis bulu "hitam dan sawo matang"
* Anjing Eurasia dengan lapis bulu "hitam dan sawo matang"Anjing Eurasia dengan lapis bulu "hitam dan sawo matang"

Sejarah
-------

Anjing Eurasia berasal dari Jerman pada tahun 1960, apabila pengasasnya, Julius Wipfel, bermula bersama dengan Charlotte Baldamus dan kumpulan kecil penggemar untuk menghasilkan baka dengan kualiti-kualiti terbaik pada cau-cau dan spits serigala. Gabungan awal baka-baka ini menghasilkan sesuatu yang mula-mula dipanggil "*wolf-chow*" dan kemudian, dua belas tahun kemudian, selepas penyilangan dengan anjing Samoyed, dinamai semula "*Eurasier*" ("[anjing] Eurasia") dan diiktiraf oleh FCI pada tahun 1973. Pemenang Hadiah Nobel Konrad Lorenz menerima seekor anak anjing Eurasia daripada Charlotte Baldamus, bernama Nanette vom Jaegerhof, yang dipanggil oleh beliau "Babett". Beliau berfikir bahawa perwatakannya ialah yang terbaik yang pernah dikenali pada anjing.

Kini, para pembiak baka tidak beretika kadang-kadang mencuba untuk menyamarkan kacukan anjing Kees dengan cau-cau sebagai anjing Eurasia. Walaupun kacukan itu serupa secara genetik, anjing berkenaan tidak boleh dikelaskan sebagai anjing Eurasia.

Baka anjing Eurasia diiktiraf oleh Canadian Kennel Club (CKC) pada tahun 1995 sebagai anggota Kumpulan 3 (Anjing Pekerja).

The Kennel Club mengumumkan pada Disember 2012 bahawa berkuat kuasa mulai 1 April 2013, baka anjing Eurasia dipindahkan daripada daftar import kepada daftar baka.

Kesihatan
---------

Anjing Eurasia pada umumnya ialah anjing sihat, walau takungan gen kecil pada tahun-tahun awal baka ini telah membawa kepada sesetengah penyakit keturunan yang terlihat kadang-kadang. Isu-isu yang diketahui termasuk displasia pinggul, tempurung lutut terkehel, dan hipotiroidisme, serta kecelaruan kelopak mata dan bulu mata seperti distikia, entropion, dan ektropion.

Para pembiak baka pemuliharaan beretika sewajarnya menjalankan ujian kesihatan berpatutan serta memperoleh gelaran untuk stok pembiakbakaan mereka dalam pengakuran dan sukan prestasi, yang bersama-sama menunjukkan bahawa mereka merupakan wakil baka baik yang menetapkan tanda aras untuk kesihatan, perangai, dan penampilan. Syarat pengujian kesihatan patut termasuk skor OFA untuk pinggul, siku, tempurung lutut, mata, kegigian, kecacatan bentuk mirip Dandy–Walker, dan hipotiroiditis autoimun. Stok pembiakbakaan patut diuji untuk hipotiroidisme sekurang-kurangnya setiap dua tahun atau sebaik sebarang gejala mula muncul. Walaupun hipotiroidisme dapat dikawal dengan ubat-ubatan, anjing yang didiagnosis dengan hipotiroidisme tidak patut dibiakbakakan.

Lihat juga
----------

* Senarai baka anjing

Catatan
-------

1. ↑  Jawi: ‏انجيڠ ايوراسيا‎code: ms is deprecated ‎; Jerman: *Eurasier*code: de is deprecated ; bahasa Inggeris: *Eurasian dog; eurasian*code: en is deprecated

Rujukan
-------

1. ↑  "Eurasier - Price, Temperament, Life span". *Dogbreedslist* (dalam bahasa Inggeris). Diarkibkan daripada yang asal pada 19 Januari 2019. Dicapai pada 4 Januari 2024.
2. ↑  "Eurasier moves from imported to breed register" (dalam bahasa Inggeris). Dog World (surat khabar). Diarkibkan daripada yang asal pada 5 Mac 2016. Dicapai pada 4 Januari 2024.
3. ↑  "Suomen Eurasier Kerho ry.: Terveys" [Finnish Eurasier Club: Health] (dalam bahasa Finland). Dicapai pada 4 Januari 2024.
4. ↑  "Zuchtgemeinschaftfuer Eurasier e.V.: The known hereditary defects in Eurasiers" (dalam bahasa Inggeris). Diarkibkan daripada yang asal pada 6 April 2010. Dicapai pada 4 Januari 2024.
5. ↑  "Health | Eurasier Club of Canada" (dalam bahasa Inggeris).

* Annelie Feder et al. *Eurasier heute* (Jerman).
* Alfred Mueller, *Origins and History of Eurasiers* (Inggeris), 2003.
* Julius Wipfel, *Eurasier* (Jerman).

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Anjing Eurasia*** |

* Anjing Eurasia di Curlie

| * l
* b
* s
Anjing berasal dari Jerman |
| --- |
| *Hound* | 
* Anjing pemburu bau gunung Bavaria
* Anjing pemburu bau Hanover
* Anjing pemburu Jerman
* Anjing pemburu bejar Westfalia

 | Jerman |
| *Gundog* | 
* Anjing penuding berbulu dawai Jerman
* Anjing penuding berbulu kasar Jerman
* Anjing penuding berbulu panjang Jerman
* Anjing penuding berbulu pendek Jerman
* Anjing penuding besar Münster
* Anjing penuding besar Münster
* Pudel
* Pudelpointer
* Anjing puyuh Jerman
* Anjing Weimar

 |
| Anjing gembala | 
* Anjing gembala Jerman
* Anjing gembala lama Jerman

 |
| Anjing bumi | 
* *Dachshund*
* *Schnauzer* kerdil
* Terier pemburu Jerman

 |
| Anjing mainan | 
* Pincer kerdil
* Pincer monyet
* Anjing Pomerania
* Terier Biewer

 |
| Lain-lain | 
* Anjing besar Denmark
* Bokser Jerman
* Anjing Dobermann
* Anjing Eskimo Amerika
* Anjing Eurasia
* *Hovawart*
* Anjing Kees
* *Kromfohrländer*
* Anjing Leonberg
* Pincer Jerman
* Anjing Rottweil
* *Schnauzer* gergasi
* *Schnauzer* sederhana
* Spits Jerman

 |
| Pupus | 
* *Bullenbeisser*

 |

| * l
* b
* s
Anjing jenis spits |
| --- |
| Anjing tarikan | 
* *Chinook*
* Anjing Eskimo Kanada
* *Eurohound*
* Anjing Greenland
* *Husky* Alaska
* *Husky* Sakhalin
* *Husky* Siberia
* *Husky* Sungai Mackenzie
* Laika Yakutia
* Malamut Alaska
* Anjing Samoyed
* Anjing tarikan Chukotka
* Anjing tarikan Kamchatka

 |
| Anjing pemburu | 
* Anjing beruang Karelia
* Anjing Hällefors
* Anjing Hokkaido
* Anjing Jämtland
* Anjing Jindo Korea
* Anjing Kai
* Anjing Kishu
* Laika Karelia-Finland
* Laika Rusia-Eropah
* Laika Siberia Barat
* Laika Siberia Timur
* Anjing pemburu elk hitam Norway
* Anjing pemburu elk Norway
* Anjing pufin Norway
* Anjing Pungsan
* *Shiba inu*
* Anjing Shikoku
* Spits Finland
* Spits Norrbotten
* Anjing Taiwan
* *Zerdava*

 |
| Anjing gembala | 
* *Buhund* Norway
* *Corgi* Wales Cardigan
* *Corgi* Wales Pembroke
* Anjing gembala Iceland
* Laika rusa kutub Nenets
* Anjing Lap Finland
* Anjing Lap Sweden
* Anjing rusa kutub Lapland
* Spits Goth Barat

 |
| Baka Asia | 
* Anjing Akita
* Anjing Bắc Hà
* Anjing Bangkaew Thai
* Anjing berekor kontot Hmong
* Cau-cau
* *Dikkulak*
* Anjing Donggyeong
* Anjing Jeju
* Anjing Kintamani-Bali
* *Nureongi*
* Anjing Ryukyu
* *Shar pei*
* Spits India
* Spits Jepun

 |
| Anjing teman | 
* Anjing Eskimo Amerika
* Anjing Eurasia
* Anjing Inuit Utara
* *Klee kai* Alaska
* Anjing rubah kecil Itali
* *Schipperke*
* Spits Denmark
* Spits Jerman
	+ Spits serigala
	+ Spits kerdil
* *Tonya finosu*

 |
| Baka pupus | 
* Anjing beruang Tahltan
* Anjing Guejae
* Anjing Orang Asli Hare
* Spits gembala
* Anjing wul Salish

 |
| 
**Jenis:** *Husky*, *laika*, *tugou*
 |